
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

385. Τροποποίηση του Π.Δ. 165/2000 (Α' 149), όπως 

τροποποιήθηκε και ισχύει, και του Π.Δ. 231/1998 
(Α' 178), όπως τροποποιήθηκε και ισχύει, σε συμ¬ 
μόρφωση με την οδηγία 2001/19/ΕΚ (Ε 206/31-7- 
2001) του Ευρωπαϊκού Κοινοβουλίου και του Συμ¬ 
βουλίου που τροποποιεί τις οδηγίες 89/48/ΕΟΚ 
και 92/51/ΕΟΚτου Συμβουλίου. 1 

386. Μεταφορά των αρμοδιοτήτων του Εθνικού Ιδρύ¬ 

ματος Νεότητας (Ε.Ι.Ν.), που αφορούν στη Σπου¬ 
δαστική Εστία Λάρισας, της κυριότητας του εξο¬ 
πλισμού και του προσωπικού αυτής στο Τεχνολο¬ 
γικό Εκπαιδευτικό Ίδρυμα (Τ.Ε.Ι.) Λάρισας. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 385 
Τροποποίηση του Π.Δ. 165/2000 (Α' 149), όπωςτροποποι- 
ήθηκε και ισχύει, και του Π.Δ. 231/1998 (Α' 178), όπως 
τροποποιήθηκε και ισχύει, σε συμμόρφωση με την οδη¬ 
γία 2001/19/ΕΚ (1206/31-7-2001) του Ευρωπαϊκού Κοι¬ 
νοβουλίου και του Συμβουλίου που τροποποιεί τις οδη¬ 
γίες 89/48/ΕΟΚ και 92/51/ΕΟΚτου Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1338/1983 «εφαρ¬ 
μογή του κοινοτικού δικαίου» (Α'34), όπως το άρθρο αυτό 
αντικαταστάθηκε με το άρθρο 65 του Ν. 1892/90 «για τον 
εκσυγχρονισμό και την ανάπτυξη και άλλες διατάξεις», και 
του άρθρου 4του αυτού Ν. 1338/83, όπως τροποποιήθηκε 
μετά άρθρα 6, παράγραφος 4του Ν. 1440/1984 «Συμμε¬ 
τοχή της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΨΡΙΑΤΟΜ» (Α' 
70), 65 του Ν. 1892/1990 «για τον εκσυγχρονισμό και την 
ανάπτυξη και άλλες διατάξεις» (Α' 101) και 22 του Ν. 
2789/2000 «Προσαρμογή του Ελληνικού Δικαίου προς την 
οδηγία 98/261/Ε.Κ. του Ευρωπαϊκού Κοινοβουλίου και του 


Συμβουλίου της 19.5.1998 σχετικά με το αμετάκλητο του 
διακανονισμού στα συστήματα πληρωμών και στα συστή¬ 
ματα διακανονισμού χρηματοπιστωτικών μέσων κ.ά. δια¬ 
τάξεις» (Α' 21). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα», όπως αυτό προστέθη¬ 
κε με το άρθρο 27 του Ν. 2081/1992 (Α' 154) «Ρύθμιση του 
θεσμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» και αντικαταστάθηκε 
από το άρθρο 1, παράγραφος 2α του Ν. 2469/1997 (Α' 38) 
«Περιορισμός και βελτίωση της αποτελεσματικότηταςτων 
κρατικών δαπανών και άλλες διατάξεις». 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού ή του προϋπολογισμού του Νομικού Προσώπου Δη¬ 
μοσίου Δικαίου «Οργανισμός Επαγγελματικής Εκπαίδευ¬ 
σης και Κατάρτισης» (Ο.Ε.Ε.Κ.). 

4. Την 549/26-9-2002 γνωμοδότηση του Συμβουλίου της 
Επικράτειας, με πρόταση των Υπουργών Οικονομίας και 
Οικονομικών, Εσωτερικών, Δημόσιας Διοίκησης και Απο¬ 
κέντρωσης, Εθνικής Άμυνας, Εξωτερικών, Εθνικής Παιδεί¬ 
ας και Θρησκευμάτων, Ανάπτυξης, Περιβάλλοντος, Χω¬ 
ροταξίας και Δημοσίων Έργων, Γεωργίας, Εργασίας και 
Κοινωνικών Ασφαλίσεων, Υγείας και Πρόνοιας, Δικαιοσύ¬ 
νης, Πολιτισμού, Εμπορικής Ναυτιλίας, Δημόσιας Τάξης, 
Μακεδονίας Θράκης, Αιγαίου, Μεταφορών και Επικοινω¬ 
νιών, Τύπου και Μέσων Μαζικής Ενημέρωσης, αποφασί¬ 
ζουμε: 

Άρθρο 1 

Σκοπός του παρόντος Προεδρικού Διατάγματος είναι η 
προσαρμογή της ελληνικής νομοθεσίας προς τις διατά- 
ξειςτηςοδηγίας2001/19/ΕΚτου Ευρωπαϊκού Κοινοβουλί¬ 
ου και του Συμβουλίου «που τροποποιεί τις οδηγίες 
89/48/ΕΟΚ και 92/51/ΕΟΚτου Συμβουλίου σχετικά με ένα 
γενικό σύστημα αναγνώρισης των επαγγελματικών προ¬ 
σόντων καθώς και τις οδηγίες 77/452/ΕΟΚ, 77/453/ΕΟΚ, 
78/686/ΕΟΚ, 78/687/ΕΟΚ, 78/1026/ΕΘΚ, 78/1027/ΕΘΚ, 
80/154/ΕΟΚ, 80/155/ΕΘΚ, 85/384/ΕΟΚ, 85/432/ΕΟΚ, 85/ 
433/ΕΟΚκαι 93/16/ΕΟΚτου Συμβουλίου, που αφορούντο 
επάγγελμα του νοσηλευτού υπεύθυνου για γενικές φρο¬ 
ντίδες, του οδοντίατρου, του κτηνίατρου, της μαίας, του 
αρχιτέκτονα, του φαρμακοποιού και του ιατρού», κατά 
το μέρος που αφορά στις οδηγίες, 89/48/ΕΟΚ που ενσω- 

ματώθηκε με το Π.Δ. 165/2000 (Α' 149), όπως τροποποιή¬ 
θηκε με το Π.Δ. 373/2001 (Α' 251) και 92/51/ΕΟΚ, που εν¬ 
σωματώθηκε με το Π.Δ. 231/1998 (Α' 178), όπως τροπο¬ 
ποιήθηκε μετά Π.Δ. 301/99 (Α' 275) και Π.Δ. 372/2001 (Α' 
251), καθώς και η τροποποίηση του Π.Δ. 165/2000, για την 
πληρέστερη συμμόρφωση προς την οδηγία 89/48/ΕΟΚ. 

Κεφάλαιο Α': 

ΤΡΟΠΟΠΟΙΗΣΕΙΣ ΤΟΥ Π.Δ. 165/2000-Α' 149 
(ΟΔΗΓΙΑ 89/48/ΕΟΚ) 

(Άρθρο 1 της οδηγίας 2001/19/ΕΚ) 

Άρθρο 2 

Ι.Α. Το άρθρο 2, παράγραφος 1, περίπτωση α) του Π.Δ. 
165/2000 αντικαθίσταται ως ακολούθως: 

«α) Ο κάτοχός του περάτωσε με επιτυχία κύκλο μετα- 
δευτεροβάθμιων σπουδών διάρκειας τουλάχιστον τριών 
ετών ή ισοδύναμης διάρκειας μερικής παρακολούθησης 
σε πανεπιστήμιο ή ανώτατο εκπαιδευτικό ίδρυμα ή άλλο 
ίδρυμα ισοτίμου επιπέδου και, ενδεχομένως, ότι έχει πε¬ 
ρατώσει με επιτυχία την επαγγελματική εκπαίδευση που 
απαιτείται επιπλέον του κύκλου μεταδευτεροβάθμιων 
σπουδών», και 

Β. Στο ίδιο άρθρο, παράγραφος 4 στο τέλος, προστίθε¬ 
ται εδάφιο ως ακολούθως: 

«Ως νομοθετικά ρυθμιζόμενη εκπαίδευση νοείται κάθε 
εκπαίδευση η οποία: 

- είναι άμεσα προσανατολισμένη στην άσκηση καθορι¬ 
σμένου επαγγέλματος και 

- περιλαμβάνει κύκλο μεταδευτεροβάθμιων σπουδών 
διάρκειας τουλάχιστον τριών ετών ή μερική παρακολού¬ 
θηση ισοδύναμης διάρκειας, σε πανεπιστήμιο ή ανώτατο 
εκπαιδευτικό ίδρυμα ή άλλο ίδρυμα ισότιμου επιπέδου και 
ανάλογα με την περίπτωση, την επαγγελματική εκπαίδευ¬ 
ση, επαγγελματική πρακτική εξάσκηση ή επαγγελματική 
πρακτική εμπειρία που απαιτούνται προς συμπλήρωση 
του κύκλου μεταδευτεροβάθμιων σπουδών η διάρθρωση 
και το επίπεδο της επαγγελματικής εκπαίδευσης, επαγ¬ 
γελματικής πρακτικής εξάσκησης ή επαγγελματικής πρα¬ 
κτικής εμπειρίας καθορίζονται από τις νομοθετικές, κανο¬ 
νιστικές ή διοικητικές διατάξεις του οικείου κράτους μέ¬ 
λους, ή αποτελούντο αντικείμενο ελέγχου ή έγκρισης από 
την προς τούτο ορισμένη αρχή». 

2. Το άρθρο 3 του Π.Δ. 165/2000, όπως συμπληρώθηκε 
με το άρθρο 1 του Π.Δ. 373/2001, αντικαθίσταται ως ακο¬ 
λούθως: 

«Το παρόν Προεδρικό Διάταγμα εφαρμόζεται στους Έλ¬ 
ληνες υπηκόους και στους υπηκόους των λοιπών κρατών 
- μελών της Ευρωπαϊκής Ένωσης, οι οποίοι ζητούν να 
ασκήσουν ως ελεύθεροι επαγγελματίες ή μισθωτοί νομο¬ 
θετικά ρυθμιζόμενο επάγγελμα στην Ελλάδα. Στο πεδίο 
εφαρμογής του παρόντος διατάγματος υπάγονται και τα 
επαγγέλματα στα οποία αφορούσε η κοινή απόφαση 
Α4/4112/24-7-1992 (Β' 502) των Υπουργών Εθνικής Οικο¬ 
νομίας και Υγείας και Πρόνοιας, όπως τροποποιήθηκε με¬ 
ταγενέστερα, η οποία καταργήθηκε με το άρθρο 4 του 
Π.Δ. 373/2001. Από το πεδίο εφαρμογής του παρόντος 
εξαιρούνται τα επαγγέλματα, τα οποία διέπονται από δια¬ 
τάξεις που θεσπίζονται βάσει ειδικών οδηγιών της Ευρω¬ 
παϊκής Ένωσης, οι οποίες καθιερώνουν αμοιβαία αναγνώ¬ 
ριση διπλωμάτων μεταξύ των κρατών - μελών, καθώς και 
τα επαγγέλματα που διέπονται από διατάξεις που έχουν 
ήδη θεσπιστεί, βάσει της οδηγίας 89/48/ΕΟΚ». 

3. Στοάρθρο4του Π.Δ. 165/2000, παράγραφος 1 στο τέ¬ 
λος, προστίθεται εδάφιο ως εξής: 


«Τα δύο έτη επαγγελματικής πείρας που αναφέρονται 
στο πρώτο εδάφιο δεν είναι υποχρεωτικά όταν ο τίτλος 
ή οι τίτλοι που κατέχει ο αϊτών, και οι οποίοι αναφέρονται 
στο παρόν σημείο, πιστοποιούν νομοθετικά ρυθμιζόμενη 
εκπαίδευση». 

4. Στο άρθρο 5, η παράγραφος 1 περίπτωση β) αντικαθί¬ 
σταται ως εξής: 

« β) Να πραγματοποιήσει στην Ελλάδα πρακτική άσκηση 
προσαρμογής, επί τρία έτη κατ’ ανώτατο όριο, ή να υπο¬ 
βληθεί σε δοκιμασία επάρκειας: 

αα) Όταν η εκπαίδευση την οποία έχει λάβει σύμφωνα με 
το άρθρο 4, παραγρ. 1 περίπτωση α) και β), αφορά τομείς 
γνώσεων ουσιωδώς διαφορετικούς από εκείνους που κα¬ 
λύπτονται από το δίπλωμα που απαιτείται από την ελληνι¬ 
κή νομοθεσία, ή 

ββ) όταν στην περίπτωση που προβλέπεται στο άρθρο 4 
παράγραφος 1 περίπτωση α) το νομοθετικά ρυθμιζόμενο 
επάγγελμα στην Ελλάδα, περιλαμβάνει μία ή περισσότε¬ 
ρες νομοθετικά ρυθμιζόμενες επαγγελματικές δραστη¬ 
ριότητες, οι οποίες δεν υφίστανται στο νομοθετικά ρυθμι- 
ζόμενο επάγγελμα που ασκεί ο αϊτών στο κράτος-μέλος 
καταγωγής ή προέλευσης και η διαφορά αυτή αντιστοιχεί 
σε ειδική εκπαίδευση που απαιτείται στην Ελλάδα και που 
αφορά τομείς γνώσεων ουσιωδώς διαφορετικούς από 
εκείνους που καλύπτονται από το δίπλωμα που προσκομί¬ 
ζει ο αϊτών ή 

γγ) όταν στην περίπτωση που προβλέπεται στο άρθρο 4 
παράγραφος 1 περίπτωση β) το νομοθετικά ρυθμιζόμενο 
επάγγελμα στην Ελλάδα περιλαμβάνει μία ή περισσότε¬ 
ρες νομοθετικά ρυθμιζόμενες επαγγελματικές δραστη¬ 
ριότητες που δεν υφίστανται στο επάγγελμα που ασκεί ο 
αϊτών στο κράτος μέλος καταγωγής ή προέλευσης και η 
διαφορά αυτή αντιστοιχεί σε ειδική εκπαίδευση που απαι¬ 
τείται στην Ελλάδα και που αφορά τομείς γνώσεων ου¬ 
σιωδώς διαφορετικούς από εκείνους που καλύπτονται 
από τον ή τους τίτλους, που προσκομίζει ο αϊτών. 

Το Συμβούλιο του άρθρου 10, εάν προτίθεται να απαιτή¬ 
σει από τον αιτούντα να παρακολουθήσει πρακτική άσκη¬ 
ση προσαρμογής ή να υποβληθεί σε δοκιμασία επάρκειας, 
οφείλει να εξακριβώσει πρώτα εάν οι γνώσεις που απέ¬ 
κτησε ο αϊτών από την επαγγελματική πείρα του, είναι ικα¬ 
νές να καλύψουν, πλήρως ή εν μέρει, την ουσιώδη διαφο¬ 
ρά που αναφέρεται στο πρώτο εδάφιο. 

Η επιλογή μεταξύ πρακτικής άσκησης προσαρμογής και 
δοκιμασίας επάρκειας της παραγρ. 1 περίπτωση β ανήκει 
στον αιτούντα. Το δικαίωμα αυτό της επιλογής δεν ισχύει 
για επαγγέλματα η άσκηση των οποίων απαιτεί επακριβή 
γνώση του εσωτερικού δικαίου και ως προς τα οποία η πα¬ 
ροχή συμβουλών ή και συνδρομής σε θέματα εσωτερικού 
δικαίου αποτελεί ουσιώδες και σταθερό στοιχείο της 
άσκησης των επαγγελματικών δραστηριοτήτων, καθώς 
και για όσα άλλα επαγγέλματα ειδικές διατάξεις ορίζουν 
διαφορετικά». 

5. Στο άρθρο 7 του ιδίου Π.Δ. στο τέλος προστίθενται οι 
εξής παράγραφοι: 

«5. Όταν, για να αρχίσει ή να συνεχίσει κάποιος στην 
Ελλάδα ένα νομοθετικά ρυθμιζόμενο επάγγελμα, απαι¬ 
τούνται αποδεικτικά οικονομικής επάρκειας, οι αρμόδιες 
ελληνικές αρχές θεωρούντο πιστοποιητικά, που εκδίδουν 
τράπεζες στο κράτος μέλος καταγωγής ή το κράτος μέλος 
προέλευσης του αλλοδαπού, ισοδύναμα με εκείνα που εκ- 
δίδονται στην Ελλάδα. 

6. Όταν στην Ελλάδα απαιτείται από τους υπηκόους της, 
που επιθυμούν να αρχίσουν ή να συνεχίσουν την άσκηση 

ενός νομοθετικά ρυθμιζόμενου επαγγέλματος, να αποδεί¬ 
ξουν ότι έχουν ασφαλισθεί ώστε να καλύπτεται η αστική 
ευθύνη έκτου επαγγέλματος τους, οι αρμόδιες ελληνικές 
αρχές δέχονται τα πιστοποιητικά που εκδίδουν ασφαλι¬ 
στικές επιχειρήσεις άλλου κράτους μέλους ως ισοδύναμα 
με εκείνα που εκδίδονται στην Ελλάδα. Τα πιστοποιητικά 
αυτά βεβαιώνουν ότι ο ασφαλιστής τηρεί τις νομοθετικές 
και κανονιστικές διατάξεις που ισχύουν στην Ελλάδα όσον 
αφορά στους όρους και την έκταση της κάλυψης. Μπο¬ 
ρούν να προσαχθούν μόνον επί ένα τρίμηνο μετά την έκ¬ 
δοσή τους». 

6. Στο άρθρο 9, Παράρτημα, το υπό Β) περίπτωση ε) 
αντικαθίσταται ως ακολούθως: «ΘύαιΤθΐΌά ΙηεΙίΙυίθ οί Εοεε 
ΑάίυείΘΓδ». 

7. Στο άρθρο 10, στο τέλος της παραγράφου 1, προστί¬ 
θεται η εξής παράγραφος: 

«Το Συμβούλιο δέχεται ως απόδειξη του ότι πληρούνται 
οι προϋποθέσεις των άρθρων 4 και 5 του παρόντος Προε¬ 
δρικού Διατάγματος, τις βεβαιώσεις και τα έγγραφα που 
έχουν εκδοθεί από τις αρμόδιες αρχές των κρατών - μελών 
και τα οποία πρέπει να υποβάλλει ο ενδιαφερόμενος προς 
υποστήριξη της αίτησής του, για την εξάσκηση του σχετι¬ 
κού επαγγέλματος». 

8. Στο άρθρο 11, η παράγραφος 3 αντικαθίσταται ως 
εξής: 

«Μετάτην έκδοση της αποφάσεως του Συμβουλίου Ανα¬ 
γνώρισης Επαγγελματικής Ισοτιμίας Τίτλων Τριτοβάθμιας 
Εκπαίδευσης περί επιβολής αντισταθμιστικών μέτρων, ο 
αϊτών γνωστοποιεί εγγράφως στο Γραμματέα του Συμ¬ 
βουλίου, την κατά το άρθρο 5, παράγραφος 1 επιλογή 
του». 

Κεφάλαιο Β': 

ΤΡΟΠΟΠΟΙΗΣΕΙΣ ΤΟΥ Π.Δ. 231/1998-Α' 178 
(ΟΔΗΓΙΑ 92/51/ΕΟΚ) 

(Άρθρο 2της οδηγίας 2001/19/ΕΚ) 

Άρθρο 3 

1. Στο άρθρο 5 του Π.Δ. 231/1998, παράγραφος 3, στο 
τέλος προστίθεται εδάφιο, ως ακολούθως: 

«Εάν η αρμόδια αρχή προτίθεται να απαιτήσει από τον 
αιτούντα να πραγματοποιήσει πρακτική άσκηση προσαρ¬ 
μογής ή να υποβληθεί σε δοκιμασία επάρκειας, οφείλει να 
εξακριβώσει πρώτα εάν οι γνώσεις που απέκτησε ο αϊτών 
από την επαγγελματική πείρα του είναι ικανές να καλύ- 
ψουν, πλήρως ή εν μέρει, την ουσιώδη διαφορά που ανα- 
φέρεται στην παράγραφο 1 του παρόντος». 

2. Στο άρθρο 6 του κεφαλαίου Δ, παράγραφος 2 στο 
τέλος, προστίθεται εδάφιο, ως ακολούθως: 

«Εάν η αρμόδια αρχή προτίθεται να απαιτήσει από τον 
αιτούντα να πραγματοποιήσει πρακτική άσκηση προσαρ¬ 
μογής ή να υποβληθεί σε δοκιμασία επάρκειας, οφείλει να 
εξακριβώσει πρώτα εάν οι γνώσεις που απέκτησε ο αϊτών 
από την επαγγελματική πείρα του είναι ικανές να καλύ- 
ψουν, πλήρως ή εν μέρει, την ουσιώδη διαφορά μεταξύ 
του διπλώματος και του πιστοποιητικού». 

3. Στο άρθρο 8 υπό στοιχείο α) παρεμβάλλεται δεύτερο 
εδάφιο ως ακολούθως: 

«Εάν η αρμόδια αρχή προτίθεται να απαιτήσει από τον 
αιτούντα να πραγματοποιήσει πρακτική άσκηση προσαρ¬ 
μογής ή να υποβληθεί σε δοκιμασία επάρκειας, οφείλει να 
εξακριβώσει πρώτα εάν οι γνώσεις που απέκτησε ο αϊτών 
από την επαγγελματική πείρα του είναι ικανές να καλύ- 
ψουν, πλήρως ή εν μέρει, την ουσιώδη διαφορά που ανα¬ 


φέρεται στο πρώτο εδάφιο της παρούσας παραγράφου». 

4. Στο άρθρο 11, παράγραφος 4 στο τέλος, προστίθε¬ 
νται παράγραφοι 5 και 6, ως ακολούθως: 

«5. Όταν, για να αρχίσει ή συνεχίσει κάποιος στην Ελλά¬ 
δα ένα νομοθετικώς κατοχυρωμένο επάγγελμα, απαιτού¬ 
νται αποδεικτικά οικονομικής επάρκειας, η αρμόδια αρχή 
του άρθρου 13 του παρόντος Διατάγματος θεωρεί τα πι¬ 
στοποιητικά, που εκδίδουν τράπεζες στο κράτος μέλος 
καταγωγής ή στο κράτος μέλος προέλευσης του αλλοδα¬ 
πού, ισοδύναμα με εκείνα που εκδίδονται στο έδαφος της. 

6. Όταν η αρμόδια αρχή του άρθρου 13 του παρόντος 
Διατάγματος απαιτεί απότους Έλληνες που επιθυμούν να 
αρχίσουν ή να συνεχίσουν την άσκηση ενός νομοθετικά 
κατοχυρωμένου επαγγέλματος, να αποδείξουν ότι έχουν 
ασφαλισθεί ώστε να καλύπτεται η αστική ευθύνη εκ του 
επαγγέλματος τους, τότε δέχεται τα πιστοποιητικά που 
εκδίδουν ασφαλιστικές επιχειρήσεις άλλου κράτους μέ¬ 
λους ως ισοδύναμα με εκείνα που εκδίδονται στην Ελ¬ 
λάδα. Τα πιστοποιητικά αυτά βεβαιώνουν ότι ο ασφαλι¬ 
στής τηρεί τις νομοθετικές και κανονιστικές διατάξεις που 
ισχύουν στην Ελλάδα όσον αφορά τους όρους και την 
έκταση της κάλυψης και μπορούν να προσαχθούν μόνο 
επί ένα τρίμηνο μετά την έκδοσή τους». 

5. Στο άρθρο 17 στο τέλος προστίθεται παράγραφος, ως 
ακολούθως: 

«Οι τροποποιήσεις των καταλόγων εκπαίδευσης και κα¬ 
τάρτισης που περιλαμβάνονται στα Παραρτήματα Γ και Δ 
με την προαναφερόμενη διαδικασία εφαρμόζονται αμέ¬ 
σως κατά την ημερομηνία που ορίζει η Επιτροπή». 

Άρθρο 4 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Δεκεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΝΙΚΟΣ ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΑΜΥΝΑΣ 

ΓΙΑΝΝΟΣ ΠΑΠΑΝΤΩΝΙΟΥ 

ΑΝΑΠΤΥΞΗΣ 

Α. ΤΣΟΧΑΤΖΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 

ΥΓΕΙΑΣ ΚΑΙ ΠΡΟΝΟΙΑΣ 

ΚΩΣΤΑΣ ΣΤΕΦΑΝΗΣ 

ΔΙΚΑΙΟΣΥΝΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΗΣΤΟΣ ΒΕΡΕΛΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΑΝΩΜΕΡΙΤΗΣ 

ΜΑΚΕΔΟΝΙΑΣ - ΘΡΑΚΗΣ 

ΓΕΩΡΓΙΟΣ ΠΑΣΧΑΛΙΔΗΣ 


ΕΞΩΤΕΡΙΚΩΝ 

ΓΕΩΡΓΙΟΣ ΠΑΠΑΝΔΡΕΟΥ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΒΑΣΩ ΠΑΠΑΝΔΡΕΟΥ 

ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜΗΤΡΙΟΣ ΡΕΠΠΑΣ 

ΓΕΩΡΓΙΑΣ 

ΓΕΩΡΓΙΟΣ ΔΡΥΣ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 

ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΧΡΗΣΤΟΣ ΠΡΩΤΟΠΑΠΑΣ 

ΑΙΓΑΙΟΥ 

ΝΙΚΟΣ ΣΙΦΟΥΝΑΚΗΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 386 
Μεταφορά των αρμοδιοτήτων του Εθνικού Ιδρύματος 
Νεότητας (Ε.Ι.Ν.), που αφορούν στη Σπουδαστική 
Εστία Λάρισας, της κυριότητας του εξοπλισμού και του 
προσωπικού αυτής στο Τεχνολογικό Εκπαιδευτικό 
Ίδρυμα (Τ.Ε.Ι.) Λάρισας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το Ν. 1404/1983 (ΦΕΚ 173/Α') «Δομή και λειτουργία 
των Τεχνολογικών Εκπαιδευτικών Ιδρυμάτων», όπως τρο¬ 
ποποιήθηκε και ισχύει. 

2. Το Π.Δ. 434/1991 (ΦΕΚ 159/Α') «Μεταφορά αρμοδιο¬ 
τήτων εποπτείας και ελέγχου του Ε.Ι.Ν. από το Υπουργείο 
Πολιτισμού στο Υπουργείο Εθνικής Παιδείας και Θρη¬ 
σκευμάτων». 

3. Τις διατάξεις της παραγράφου 11 του άρθρου 43 
του Ν. 2413/1996 (ΦΕΚ 124/Α') «Η ελληνική παιδεία στο 
εξωτερικό, η διαπολιτισμική εκπαίδευση και άλλες δια¬ 
τάξεις». 

4. Την 16356/730/28-3-2001 απόφαση του Διοικητικού 
Συμβουλίου του Ε.Ι.Ν. «Υπαγωγή μεταφορά αρμοδιοτή¬ 
των της ΣΕ Λάρισας στο ΤΕΙ Λάρισας». 

5. Τα 7/27-8-2001, 11/27-9-2001, 648/8-2-2001 και 661/ 
10-4-2001 Πρακτικά του Συμβουλίου του Τ.Ε.Ι. Λάρι¬ 
σας. 

6. Την ΔΙΔΚ.Φ.1/2/22875/31.10.2001 κοινή απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης για την ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης (ΦΕΚ 1480/Β'). 

7. Το γεγονός ότι από την εφαρμογή των διατάξεων 
του παρόντος Προεδρικού Διατάγματος δεν προκαλεί- 
ται δαπάνη σε βάρος του εκτελούμενου προϋπολογι¬ 
σμού του Υπουργείου Εθνικής Παιδείας και Θρησκευ¬ 
μάτων, επειδή η μισθοδοσία του μεταφερόμενου προ¬ 
σωπικού για το χρονικό διάστημα από 1-7-2002 έως 
31-12-2002 ύψους 77.785,56 ευρώ θα αντιμετωπισθεί 
από ισόποση μείωση της επιχορήγησης του Ε.Ι.Ν. και 
αντίστοιχη αύξηση των πιστώσεων του Ειδικού Φορέα 
19-240, Κατηγορία 0300 του ίδιου προϋπολογισμού. Για 
κάθε επόμενο έτος απαιτείται δαπάνη ύψους 155.340,98 
ευρώ, για την οποία θα γίνει σχετική πρόβλεψη στις πι¬ 
στώσεις του Ειδικού Φορέα 19-240, Κατηγορία 0300 του 
ίδιου προϋπολογισμού. 

8. Την 556/2002 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Εθνικής 
Παιδείας και Θρησκευμάτων και του Υφυπουργού Εσωτε¬ 
ρικών, Δημόσιας Διοίκησης και Αποκέντρωσης, αποφασί¬ 
ζουμε: 


Άρθρο 1 

1. Μεταφέρονται οι αρμοδιότητες του Εθνικού Ιδρύμα¬ 
τος Νεότητας (Ε.Ι.Ν.), που αφορούν στην οργάνωση και 
λειτουργία της Σπουδαστικής Εστίας στο Τεχνολογικό Εκ¬ 
παιδευτικό Ίδρυμα (Τ.Ε.Ι.) Λάρισας: 

2. Μεταφέρεται η κυριότητα του εξοπλισμού της παρα¬ 
πάνω Εστίας από το Εθνικό Ίδρυμα Νεότητας στο Τεχνο¬ 
λογικό Εκπαιδευτικό Ίδρυμα Λάρισας. 

Άρθρο 2 

1. Συνιστώνται στο Τεχνολογικό Εκπαιδευτικό Ίδρυμα 
Λάρισας, για την κάλυψη των αναγκών της Σπουδαστικής 
του Εστίας, οκτώ (8) προσωποπαγείς θέσεις με σχέση 
εργασίας ιδιωτικού δικαίου αορίστου χρόνου, οι οποίες, 
κατά κατηγορία, κλάδο και ειδικότητα έχουν ως εξής: 


Αριθμός 

θέσεων 

Κατη¬ 

γορία 

Κλάδος 

Ειδικότητα 

2 

ΔΕ2 

Διοικητικής - Οικο¬ 
νομικής Στήριξης 

Διοικητικός 

Υπάλληλος 

3 

ΔΕ2 

Διοικητικής - Οικο¬ 
νομικής Στήριξης 

Οικονομικός 

Υπάλληλος 

1 

ΔΕ2 

Διοικητικής - Οικο¬ 
νομικής Στήριξης 

Επιμελητής 

1 

ΥΕ 

Γενικών Υπηρεσιών 

Καθαρίστρια 

1 

ΥΕ2 

Τεχνικών Υπηρεσιών 

Συντηρητής 

Κτιρίων 


2. Το προσωπικό του Εθνικού Ιδρύματος Νεότητας που 
υπηρετεί στη Σπουδαστική Εστία Λάρισας, μεταφέρεται, 
χωρίς να θίγεται η υπηρεσιακή και μισθολογική του κατά¬ 
σταση, στις ως άνω προσωποπαγείς θέσεις, αντίστοιχης 
κατηγορίας, κλάδου και ειδικότητας. 

3. Καταργούνται ισάριθμες θέσεις του Εθνικού Ιδρύ¬ 
ματος Νεότητας με σχέση εργασίας ιδιωτικού δικαίου 
αορίστου χρόνου, της ίδιας κατηγορίας, κλάδου και ειδι¬ 
κότητας με εκείνες της παραγράφου 1 του άρθρου αυτού. 

Άρθρο 3 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Δεκεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΣΤΑΥΡΟΣ ΜΠΕΝΟΣ ΠΕΤΡΟΣ Δ. ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




